  Майя Бывальцева Быдӟым Атыкай ож аръёсы бырем летчиклэсь лысьӧмъёссэ Ижкаре ватон понна ваизы. Со сярысь ивортэ «Ижавиа» огазеяськонлэн пресс-службаез. Удмуртилэн шоркараз вордскем младший лейтенант Николай Логинов И-153 истребительлэн пилотэз вал. Солэсь самолетсэ омыр ожын 1942-тӥ арын 11-тӥ коньывуонэ уськытӥзы. Краснодар шаерысь утчаськисьёслэн «Кубанский плацдарм» огазеяськонзы самолётлэсь бервылъёссэ 2015-тӥ арын толсуре шедьтӥз. Ижкарысь поисковикъёс но иворъёсты вӧлмытӥсь ёзэсъёс тыршемен, бырем ожгарчилэсь ӵыжы-выжыоссэ2016-тӥ ар кутсконын шедьтыны луиз. 24-тӥ южтолэзе «Ижавиа» младший лейтенантлэсь лысьӧмъёссэ Удмуртие ваиз. 25-тӥ южтолэзе лысьӧмъёсты берыктон пумысен сӥё-дано ужрад ортчиз, озьы ик Свято-Михайловской соборын отпевание ортчытӥзы. Николай Логиновез Лымшор шайвылын ватозы. Тегъёс: Мерлык Ижкар Ижавиа Удмуртия БыдӟымАтыкайож  